У чацвер, 18 красавіка, а 18-й гадзіне ў раёне вуліцы Гагарына ў Слоніме на падворку загарэлася смецце і старая салома. Полымя стала пагрозай для гаспадарчых пабудоў і суседніх дамоў, адзначыў у размове з карэспандэнтам “ГС” Вадзім Балкунец, інспектар групы прапаганды і навучання Слонімскага РАНС. Прычынай загарання, па словах Вадзіма Балкунца, стала неасцярожнасць у абыходжанні з агнём гаспадыні, якая спальвала на падворку смецце. Пажарныя не далі магчымасці агню ў ветраны дзень перакінуцца на пабудовы і сухую леташнюю траву на полі.